NaiveNeuron/SloPal huggingface dataset:
Pamula, Peter, poslanec NR SR (2019-10-17):
Ďakujem veľmi pekne za slovo. Vážený pán predsedajúci, vážený pán podpredseda vlády, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa mení zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov (tlač 1615). (Ďalej len „gestorský výbor.) Podávam Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky. Národná rada Slovenskej republiky uznesením č. 1981 z 10. septembra 2019 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre financie a rozpočet. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona § 75 ods. 2 rokovacieho poriadku. Návrh na..., návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 739 z 8. októbra 2019 a Výbor Národnej rady Slovenskej republiky pre hospodárske záležitosti uznesením č. 396 z 10. októbra 2019. Gestorský výbor odporúča hlasovať o bodoch 1 až 10 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky, odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa mení zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov (tlač 1615) schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 409 z 15. októbra 2019. Týmto ma výbor poveril ako spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem.
Glváč, Martin, podpredseda NR SR (2017-11-30):
Ďakujem. S reakciou nikto, vyhlasujem všeobecnú rozpravu za skončenú. Pani navrhovateľka, nechcete ďalej? Nie. Pani spravodajkyňa? Áno, nie. Ďakujem. Vyhlasujem všeobecnú rozpravu za skončenú. Teraz nasleduje prvé čítanie o návrhu skupiny poslancov Národnej rady Slovenskej republiky na vydanie, ktorým sa dopĺňa zákon 311/2001 Zákonník práce v znení neskorších predpisov a ktorým sa mení zákon č. 395/2003 Z. z. o dani z príjmov v znení neskorších predpisov . Návrh zákona je uverejnený ako tlač 679, návrh na jeho pridelenie na prerokovanie výborom je v rozhodnutí č. 702, 747 a 761. Pani poslankyňa Remišová za skupinu poslancov návrh zákona uvedie, nech sa páči.
Kuffa, Filip, poslanec NR SR (2022-06-24):
Dobre. Keďže sme v tejto rozprave skĺzli k tomu, že my sme stiahli akože podpisy, v tom čase tam bolo deväť podpisov, a keď... (Reakcia z pléna.) Dobre, tak ich bolo 11, my sme naše tri stiahli, tak ich tam zostalo o toľko menej, nič nenasvedčovalo tomu, že sa tá schôdza koná, a my keď sme išli do volieb, tak sme podpísali memorandum, ktoré hovorilo o tom, že my odsudzujeme krivdy, ktoré sa tu diali v minulosti. Váš nominant Marček, ktorého ste vyhodili z vedenia strany, začal na vaše hnutie hovoriť niečo iné, a preto pre nás bolo nemysliteľné vyjadriť podporu, aj keď možno sme boli jedenásti v poradí s tými podpismi, a... a proste stiahli sme tie podpisy, pretože ak tu niekto, ak tu o niekom sa vyjadril tento váš člen, asi už bývalý člen, že tu hnutie adoruje fašizmus, pre nás to bola proste červená čiara proste akého... akejkoľvek spolupráce ďalšej. A ja som vtedy k tomu vystúpil a povedal som, neni to pravda, že sabotujeme schôdzu, pretože sabotovaním schôdze by bolo, keby my sme tam boli podpísaní a stiahneme podpisy, vtedy by sa tá schôdza prerušila. Ale keď máte 30 podpisov, tak tá schôdza sa deje, a jednoducho keď ste si vybojovali so stranou SMER, že vám dala, ja neviem, koľko podpisov, lebo všetci poslanci zo SMER-u sa tam tiež nepodpísali, tak tá schôdza sa koná. A to nebola žiadna sabotáž z našej strany. A ak tu niekto pochybuje dneska, že strana Život zahlasuje za odvolanie Budaja, tak potom je asi hluchý. Ja nerozumiem tomu, ja tu dva roky bijem do ministerstva životného prostredia, dva roky tu v podstate rozkrývam tieto špinavosti, túto špinavú chobotnicu, ktorá, ktorá tu v podstate funguje, a niekto potom na tlačovke povie, že my sme sa nejako dohodli, že ho podržíme a že asi sa zdržíme. No, vážení, tak takýto, takýto kolega asi neni celkom pri zmysloch.
Hrnčiar, Andrej, podpredseda NR SR (2019-09-13):
Pýtam sa, kto sa chce prihlásiť do rozpravy ústne? Končím možnosť nahlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Igor... (Reakcia z pléna.) Teraz si to budete musieť na klube vyjasniť.
Žiga, Peter, podpredseda NR SR (2024-06-12):
Dávam hlasovať o pozmeňujúcom návrh pani poslankyne. (Hlasovanie.) 135 prítomných, 48 za, 78 proti, 9 sa zdržali. Návrh sme neschválili.
Čepček, Martin, poslanec NR SR (2021-10-06):
Pán kolega, ďakujem, súhlasím s tým, čo ste povedal. Osobne si myslím, že rodinu tvorí otec – muž a žena – matka. Inak to nie je rodina, inak to nie je zväzok, inak sa rodina, resp. inak sa nemôžu rozmnožovať, inak neprichádzajú na svet deti a ak nie je rodina založená na vzťahu muža a ženy, a teda nie je cieľom vytvoriť rodinu s dieťaťom, tak potom to nie je vzťah, ktorý si zaslúži ochranu, a hovorí o tom aj Ústava Slovenskej republiky. Ďakujem.
Danko, Andrej, podpredseda NR SR (2024-05-10):
Ďakujem. Pán Michelko sa vzdáva svojho vystúpenia v rámci písomne prihlásenej rozpravy, preto sa pýtam, či sa chce niekto prihlásiť do rozpravy ústne. Ďakujem, dvaja. Uzatváram možnosť prihlásenia. Prvý, pán poslanec Michelko.
Kaník, Ľudovít, poslanec NR SR (2010-08-11):
Pán poslanec, vy sa oháňate solidaritou, ako sa radi oháňate vždy. Ale to nie je o solidarite. Vy ste absolútne zdeformovali pojem solidarity. Solidarita znamená, keď pomáhame niekomu, kto sa dostal do problémov nie vlastnou vinou a tá pomoc znamená, že sa z tých ťažkostí dostane. A ja som už v predchádzajúcom príspevku povedal, že táto pôžička by nepomohla Grékom, aby sa dostali z tej situácie, v ktorej sú. Akurát by znamenal výrazné zhoršenie pozície Slovenska, výrazné zadlženie Slovenska, zaťaženie slovenských občanov a priblíženie Slovenska tomu stavu, v ktorom sa Grécko nachádza. Že vám to vyhovuje, to mi je celkom jasné, pretože by ste legitimizovali svoj spôsob vládnutia a mali by ste ďalšiu spústu argumentov, že všetci to tak robia a stále sa dá z toho vykorčuľovať a stále to niekto zaplatí, a preto touto cestou nezodpovedného zadlžovania treba ísť. Najviac zo všetkého sa bojíte, to vo vašom príspevku jasne zaznelo, čo nám povedia v Bruseli. Tá kolenačková politika, ktorú neustále robíte voči byrokracii, nie voči politikom, ale voči byrokracii, ktorá oberá vlastne svojou vzrastajúcou mocou aj občanov Slovenska o slobodu, je úbohá. To nie je to, čo potrebujú slovenskí občania a čo od nás požadujú. My sme suverénna krajina a máme hájiť záujmy slovenských občanov. To vy ste nerobili ani svojou politikou, ktorú ste vykonávali a aj vo svojom predslove sa hlavne bojíte, aby vám nejakí úradníci v Bruseli nepovedali, no, no, no, a aby neodmietli niekedy v budúcnosti preplácať vaše socialistické úlety. Hovorili ste o tom, že sa tým nezachráni, že sa tým ohrozí euro. Euro sa nezachráni tým, že požičiame Grécku. Naopak, keď Grécko sa bude zmietať v agónii, tá situácia sa môže naďalej zhoršovať. A pôžička ju len predlžuje.
Blanár, Juraj, podpredseda NR SR (2021-05-07):
Ďakujem aj ja, pani predsedníčka. Poprosím vás, aby ste zaujali miesto pre navrhovateľov. A teraz udeľujem slovo predsedovi výboru pre kultúru a médiá pánovi Kristiánovi Čekovskému, aby informoval Národnú radu o výsledku rokovania výborov. Nech sa páči, pán predseda.
Farkašovský, Karol, poslanec NR SR (2016-11-29):
Vážený pán predsedajúci, dovoľte, prosím, ako určenému spravodajcovi výboru predniesť spoločnú správu výborov Národnej rady o prerokovaní návrhu skupiny poslancov Národnej rady na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov, tlač 273a, v druhom čítaní. Výbor Národnej rady pre kultúru a médiá ako gestorský výbor podáva Národnej rade spoločnú správu výborov. Národná rada uznesením č. 299 z 26. októbra 2016 pridelila návrh skupiny poslancov na prerokovanie týmto výborom: ústavnoprávnemu výboru, Výboru Národnej rady pre ľudské práva a národnostné menšiny a Výboru Národnej rady pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej dobe gestorskému výboru žiadne stanovisko. Návrh skupiny poslancov na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov, výbory prerokovali a odporučili schváliť. Z rokovaní výborov Národnej rady, ktoré predmetný návrh zákona prerokovali, nevyplynuli žiadne pozmeňujúce ani doplňujúce návrhy. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona schváliť. Spoločná správa výborov bola schválená uznesením č. 34 z 22. novembra 2016. Gestorský výbor ma určil za spoločného spravodajcu výborov a poveril prednesením spoločnej správy na schôdzi Národnej rady. Pán predsedajúci, skončil som, otvorte, prosím, rozpravu k tomuto bodu.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 145 poslancov, za 85, proti 22, zdržalo sa 34, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Grendel, Gábor, podpredseda NR SR (2021-05-10):
Pán poslanec Suja.
Zmajkovičová, Renáta, podpredsedníčka NR SR (2014-02-13):
Pán poslanec Muránsky.
Pellegrini, Peter, predseda NR SR (2023-12-14):
Pán poslanec Šmilňák.
Laurenčík, Milan, podpredseda NR SR (2020-05-14):
Pán poslanec, chcete doplňujúcu otázku položiť? Nech sa páči. (Reakcia z pléna.) Musíte sa prihlásiť s faktickou poznámkou.
J. Čech, poslanec: (2008-03-26):
Pán predseda, dajte, prosím, hlasovať o mojich pozmeňujúcich návrhoch spoločne.
Glück, Richard, poslanec NR SR (2024-06-21):
Ďakujem veľmi pekne za slovo. Pani ministe... pani bývalá ministerka Kolíková, verte mi, že ma to ľudsky mrzí, ak ste mali takýto nejaký incident, alebo aj pani kolegyňa Plaváková, ak mala nejaký incident, tak to sú všetky veci, ktoré ja odsudzujem hlboko a myslím si, že každý, kto je v tomto pléne. Čo sa týka, pani Kolíková, však teraz ruku na srdce, možno by pomohlo, ak by ste sa konečne ospravedlnili za výroky, ktoré ste povedali na Pumpe o tom, že nebohý Lučanský neni Palach ani Kuciak, a možno by pomohlo aj to, ak by ste vtedy, keď zomrel vo väzbe advokát Krivočenko, povedali niečo iné ako to, čo ste povedali, keď sa ukázalo aj ako nepravdivé tvrdenie, že neboli pľúcne ventilácie, tak ako ste to tvrdili, tak rozhodnutím alebo nálezom ombudsmanky, pričom ombudsman je ústavný orgán, ktorý jasne pomenúval situáciu a vyhodnotil ju tak, že bolo dostatok pľúcnych ventilácií a keby sa chcelo, tak by ten Krivočenko, ktorý, mimochodom, bol vo väzbe ako nevinný človek, mohol by ešte žiť. A boli ste ministerkou spravodlivosti, kedy, bohužiaľ, a ukazuje sa to dnes každým dňom, či už je to najnovšie rozhodnutie Európskeho súdu pre ľudské práva, desiatky rozhodnutí Ústavného súdu, čo sa tu dialo na Slovensku. A mňa osobne mrzí, že takáto situácia tu bola, a mrzí ma aj to, že boli desiatky ľudí vo väzbách, nezákonných väzbách, na konci dňa Robert Fico, a vy ste všetci za to hlasovali, aby bol vydaný na väzobné stíhanie za to isté, za čo bol Robert Kaliňák vo väzbe, za čo sa muselo ospravedlniť ministerstvo spravodlivosti, čo znamená že v nezákonnej väzbe.
Paška, Pavol, predseda NR SR (2014-02-11):
Pán poslanec Přidal.
Takáč, Richard, poslanec NR SR (2021-03-19):
Ďakujem veľmi pekne za slovo, pán predsedajúci. Pán podpredseda Juraj Blanár, ja ti chcem veľmi pekne poďakovať za aj dobrú prípravu a také zanalyzovanie toho celého roka z hľadiska toho, čo sa u nás na Slovensku deje. A myslím si, že toto uznesenie je úplne opodstatnené, a to z dôvodu výzvy pre všetkých, či už prezidentku Slovenskej republiky, vládu Slovenskej republiky, samozrejme, predsedu vlády Slovenskej republiky a predsedu Národnej rady Slovenskej republiky. Myslím si, že každý, každý to tu spomína a všetci to tu cítime na vlastnú kožu, že tá vládna kríza sa úplne premietla aj u nás sem do parlamentu, lebo zažívame to či včera, predvčerom. Ja som poslanec Národnej rady prvýkrát, ale z hľadiska mojej osobnej prípravy na jednotlivé body fakt akože neviem počas dňa, kedy to ide, ako to ide. Toto je niečo neskutočné a myslím si, že toto je, toto je veľká chyba a škoda hlavne preto, aby sme dokázali tu schvaľovať a prijímať veci, a zákony teda, ktoré majú v prvom rade pomáhať ľuďom na Slovensku. To, že vláda nefunguje, nefunguje aj preto, lebo neschvaľuje zákony, ktoré by mali pomáhať ľuďom na Slovensku. Ja som v očakávaní a pevne verím, že teda koaliční poslanci to pochopia, a pevne verím, že to vidia aj oni a určite dostávajú maily a esemesky a správy, že proste treba tým ľuďom pomôcť. Ja neviem ako, či nevieme nájsť pár miliónov na to, aby sme tým ľuďom proste nakúpili, spravili nejaké balíčky. Ako ja toto, toto nedokážem pochopiť, že proste pri pozitívne testovaných, ľuďom, im dáme nejaké lieky. Mali sme možnosť sledovať jednotlivé firmy, starostovia, primátori musia takto pomáhať a myslím si, že toto je v prvom rade úloha vlády Slovenskej republiky, aby tie milióny, ktoré nezmyselne vynaložili na antigénové testy, našli na to, aby tým ľuďom vedeli reálne... (Prerušenie vystúpenia časomerom.)
Paška, Pavol, predseda NR SR (2014-11-09):
Pán poslanec Susko.
Mamojka, Mojmír, poslanec NR SR (2014-02-11):
Ďakujem za slovo. Pripomínam členom výboru pre vzdelávanie, vedu, mládež a šport, že o dvanástej máme zasadnutie v zasadačke miestnosti výboru. Ďakujem.
Kollár, Jozef, poslanec NR SR (2010-12-08):
Ďakujem pekne. Týmto sme odhlasovali všetky pozmeňujúce a doplňujúce návrhy zo spoločnej správy a návrhy, ktoré odzneli v rozprave. Navrhujem hlasovať o tom, že vládny návrh zákona prerokujeme v treťom čítaní ihneď.
Glváč, Martin, podpredseda NR SR (2018-10-17):
Ďakujem. Otváram rozpravu. Do rozpravy som dostal tri písomné prihlášky. Za klub OĽANO poslanec Heger, ďalej pán poslanec Mihál a pán poslanec Vážny. Nech sa páči, pán poslanec Heger.
P. Paška, predseda NR SR: (2009-04-21):
Pán poslanec Brocka.
Jurinová, Erika, poslankyňa NR SR (2016-10-21):
Ďakujem pekne. Pán predkladateľ, priznám sa, že prvých asi sedem minút vášho príspevku som vôbec netušila, čo chcete tým, čo ste sa snažili vypovedať, povedať. Naozaj bolo to nezrozumiteľné, aj keď viem, o čom hovorila pani Blahová vo svojom príspevku, to, čo ste povedali, nemalo ani hlavu, pätu. Neviem, či to súvisí s tým, že ste inej národnosti, verím, že nie, že len ste sa nedokázali dobre vyjadriť. (Potlesk.) Čas, napadli ste tu spôsob, že, á, v podstate naznačili ste, že opozícia nejako nespolupracovala, hej, že odišla z grémia. No ja vám hovorím, že vy sám ste boli dôkazom, že ani vy ste poriadne nespolupracovali ako predkladateľ, lebo sám ste sa tu pri predchádzajúcej rozprave mesiac dozadu priznali, že v podstate ste tiež komunikovali len mailom a že sa vám tiež nepáčilo prevedenie, ktoré ste mailom dostali a na ktoré ste takisto mali, ako aj ostatní koaliční poslanci, reagovať do pár dní. Pán Gál, toto nie je normálna tvorba legislatívy, podľa ktorej majú pracovať ani koaliční, ani opoziční poslanci... (Reakcie z pléna. Prerušenie vystúpenia predsedajúcim.)
Drobný, Stanislav, poslanec NR SR (2017-09-19):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, zákon o verejnom obstarávaní má predovšetkým za úlohu zabezpečiť efektívne využívanie verejných zdrojov a znížiť možnosť pre korupciu. Sami za tie roky vidíme, že snaha naplniť tento cieľ vedie k rovnakým výsledkom, ako keď niečo robia Pat a Mat. Súčasný stav je aj dôsledkom straty národného povedomia, straty vlastenectva. Národné povedomie a vlastenectvo je pre vládnucu triedu na Slovensku už roky nežiaduce a v posledných mesiacoch už dokonca touto vládnou koalíciou aj kriminalizované. Snaha za akúkoľvek cenu pretvoriť pronárodne cítiaceho občana na svetoobčana bez národa a vlasti prináša mnoho neželaných dôsledkov. Svetoobčan bez národného povedomia sa často stáva človekom, ktorý je schopný okradnúť každého na svete, pokiaľ sa mu k tomu dostane čo i len tej najmenšej príležitosti. Naproti tomu vlastenecky zmýšľajúci občan pri svojom rozhodovaní hľadí v prvom rade na prospech Slovenska. Ak by všetci, čo rozhodujú o použití verejných zdrojov, boli vlastenci, tak zákon o verejnom obstarávaní by bol zbytočný. Snaha eliminovať korupciu v súčasnom prostredí vedie bezprostredne k minimalizácii faktorov, ktoré môže obstarávateľ zohľadniť, až nakoniec sa blížime k tomu, že hlavným kritériom sa stáva cena a nie kvalita. Ak obstarávame potraviny pre školy či zariadenia sociálnych služieb, mali by to byť hlavne o ich kvalite a zdravotnej nezávadnosti. Nedá sa spoliehať len na orgány potravinovej správy. Vďaka za každý ich zásah, keď škodlivé potraviny stihnú stiahnuť skôr, než napáchajú škody na zdraví. Ale nie vždy to stihnú. A koľko zdravotne závadových potravín prejde aj bez toho, že by si niekto niečo všimol. Ide o vážne veci, ktoré by sme nemali podceňovať, lebo môžu skončiť až smrťou konzumenta. Aktuálne sme tu mali kauzu vajíčok kontaminovaných fipronilovým prípravkom DEGA 16. V tejto súvislosti ministerka pôdohospodárstva a rozvoja vidieka vyzvala slovenských spotrebiteľov, aby uprednostňovali čerstvé slovenské potraviny, ktoré podliehajú prísnej kontrole. Táto predkladaná novela zákona je presne o tom, umožniť verejnému obstarávateľovi uprednostniť čerstvé slovenské potraviny. Je to naozaj zvláštne, ak ministerka pôdohospodárstva a rozvoja vidieka k takémuto kroku vyzýva, a pritom jej výzvu nejde v praxi pri verejnom obstarávaní potravín naplniť. Ďakujem za pozornosť.
Krošlák, Ján, poslanec NR SR (2021-03-31):
Vážený predsedajúci, vážené kolegyne, kolegovia, ja podávam podobný procedurálny návrh ako pán Valášek. Vzhľadom k tomu, že si myslím, že všetkým nám rovnako záleží nielen na duchovnom, ale aj na duševnom a telesnom zdraví našich občanov, tak podávam procedurálny návrh, aby Národná rada Slovenskej republiky vyzvala vládu Slovenskej republiky na urýchlené prijatie opatrení, na základe ktorých, ak by došlo k schváleniu bohoslužieb vo vonkajších priestoroch, bolo aj zároveň schválené športovanie na všetkých exteriérových ihriskách a boli otvorené aj vonkajšie terasy stravovacích zariadení. Všetko, samozrejme, za dodržiavania prísnych epidemiologických opatrení. Ďakujem.
Daniš, Zoltán, poslanec NR SR (2014-09-24):
Ďakujem, pani podpredsedníčka. Vážený pán poslanec Kollár, dovoľte aj mne zopár poznámok. Vy ste finančník, ja to uznávam a myslím, že dobrý finančník. Ja sa trošku pozriem na tento prípad pohľadom stavbára aj účastníka investičného procesu. Dokonca aj na tejto stavbe sme hodne pracovali, som bol predstaviteľ jednej veľkej firmy, poznám to stavenisko, poznám tie okolnosti, keď sa začala a úspešne sa urobil 1., 2. blok a začal sa robiť 3., 4. blok. Čiže pár poznámok. Úvodom chcem povedať, že rozhodne podporujem tento návrh na kontrolu. Je to síce veľmi zložitá problematika a určite to bude aj ťažká kontrola. Nemyslím si, že v tejto fáze tá štúdia vykonávateľnosti, to je už za nami. My už sa musíme pozrieť na to, sústrediť, a veľmi dôležité, čo ste aj vy zdôrazňovali, že už sa navyšujú náklady rozpočtov o miliardu eur. To je hrozné číslo. No a samozrejme sa prolongujú už neviem koľký, tretíkrát tie termíny. A otázka, keď dneska už 4. blok mešká asi tri roky, čo sa avizuje, kde to celé skončí? Každému je známe, myslím aspoň čo má aké-také ekonomické základy, že keď stavba mešká z akýchkoľvek dôvodov, náklady na stavbu jednoznačne rastú. Keď iné nezoberieme, tak zoberieme réžie, či je to správna, výrobná a mohol by som všetky tieto ďalšie stimuly vypočítavať. Chcel by som preto zdôrazniť, že výstavba atómovej elektrárne, ako je známe, je veľmi zložitý proces. Sú tu veľmi vysoké nároky na kvalitu, na bezpečnosť, sú tam veľmi dôležité a veľké nároky sa kladú na koordináciu. Je tam veľa subdodávateľov, sub-subdodávateľov. Treba skoordinovať požiadavky technológov na stavbárov a tak ďalej. Čiže ja osobne si myslím, že v terajšom zložení firma Enel to nedokáže a nezvládla... (Prerušenie vystúpenia časomerom.)
Hrnčiar Andrej, podpredseda NR SR (2018-05-16):
Hlasujeme o skrátení lehoty. Prosím, prezentujme sa a hlasujme. (Hlasovanie.) Prítomní 140, za 84, proti 44, zdržalo sa 11, nehlasoval 1. Konštatujem, že lehotu sme schválili. Nech sa páči.
Grendel, Gábor, podpredseda NR SR (2023-02-07):
Pán poslanec Ján Richter.
Žiga, Peter, minister životného prostredia SR (2015-03-12):
Ďakujem pekne. Vážená pani predsedajúca, vážené panie poslankyne, páni poslanci, dôvodom vypracovania návrhu zákona o prevencii závažných priemyselných havárií a o zmene a doplnení niektorých zákonov je povinná transpozícia smernice Európskeho parlamentu a Rady o kontrole nebezpečenstiev závažných havárií s prítomnosťou nebezpečných látok. Problematika prevencie závažných priemyselných havárií je v Slovenskej republike od roku 2002 upravená zákonom č. 261/2002 o prevencii závažných priemyselných havárií a o zmene a doplnení niektorých zákonov. Vzhľadom na rozsah zmien bude doterajší zákon zrušený a nahradený predloženým návrhom. Hlavným cieľom zákona je predísť vzniku závažných priemyselných havárií s prítomnosťou nebezpečných látok a obmedziť následky takýchto havárií na zdraví ľudí, životné prostredie a majetok. Povinnosti pre prevádzkovateľov podnikov, v ktorých sa nachádzajú nebezpečné látky, sú navrhnuté tak, aby sa zabezpečila prevencia a minimalizovali sa následky závažnej havárie. Upravujú sa aj ustanovenia týkajúce sa prístupu verejnosti k informáciám. Návrh tiež stanovuje prísnejšie normy inšpekcií v podnikoch. Verím, že podporíte predložený vládny návrh zákona. Ďakujem vám pekne. Pani predsedajúca, skončil som, ďakujem.
Paška, Pavol, predseda NR SR (2012-06-28):
Ďakujem pekne. Takže prerušujem rokovanie. Vyhlasujem obedňajšiu prestávku. O 14.00 hod. začíname obvyklým bodom programu, ktorým je hodina otázok, a po ňom bod programu interpelácie poslancov na členov vlády. Ďakujem pekne. (Prerušenie rokovania o 12.04 hodine.)
Glváč, Martin, podpredseda NR SR (2017-09-07):
To som len upozornil.
Nash, Natália, poslankyňa NR SR (2023-12-13):
Ďakujem za slovo. Ďakujem pánovi poslancovi Grendelovi za tip na výborné čítanie, chcela by som pokračovať v čítaní Ficových konzulárnych poplatkov, a síce: Žiadosť o udelenie národného víza, ak je to potrebné na plnenie záväzkov Slovenskej republike, republiky vyplývajúcich z medzinárodných zmlúv; pôvodne 35, zvýšené 50, rozdiel 42,9 %. Žiadosť o udelenie národného víza, ak je to v záujme Slovenskej republiky; pôvodne 35 euro, zvýšenie 50, rozdiel 42,9 %. Žiadosť o udelenie národného víza, ak je to to potrebné v súvislosti s udelením povolenia na pobyt v Slovenskej republike, okrem prípadu podľa písmena e); pôvodne 60 eur, zvýšenie 90, rozdiel 50 %. Písmeno e). Žiadosť o udelenie národného víza, ak je to potrebné v súvislosti s prevzatím udeleného povolenia na pobyt v Slovenskej republike; pôvodne 10 euro, zvýšené na 14 euro, rozdiel 40 %. f) Podanie odvolania proti rozhodnutiu, ku ktorému bola žiadosť o udelenie schengenského víza zamietnutá, alebo proti rozhodnutiu, ktorým bolo udelené schengenské vízum zrušené alebo odvolané; pôvodne 80 eur, zvýšenie 120 eur, nárast 50 %. Potvrdenie alebo písomné oznámenie o pobyte každej osoby dňom uvádzanej, tri bodky; 10 eur, zvýšené 14 eur, rozdiel 40 %. Žiadosť o udelenie prechodného pobytu na účel prvého podnikania alebo podľa § 30 ods. 1 písm. a) zákona č. 404/2011 Z. z... (Prerušenie vystúpenia časomerom. Potlesk.)
P. Paška, predseda NR SR: (2007-10-30):
(Hlasovanie.) 133 prítomných, 77 za,  55 proti, 1 sa zdržal. Konštatujem, že sme postúpili návrh do tretieho čítania . Otváram rozpravu v rámci tretieho čítania a pýtam sa, či sa chce niekto prihlásiť? Pani poslankyňa Laššáková. Aj pani spravodajkyňa?
Bužo, Lukáš, poslanec NR SR (2024-01-09):
Irena, ďakujem ti za tvoje vystúpenie a za konštruktívne informácie, za pravdivé informácie. Počúvať pravdu nie je jednoduché, ako sme videli pred chvíľou. A ja ešte k tomuto skrátenému legislatívnemu konaniu poviem, že tie ľudské práva, ktoré sa porušujú, podľa mňa a mám taký dojem, že takto sa to deje, neviem, či budete súhlasiť, že sa to delí nie na našich ľudí, ale pre nich sa to delí, že kto je ten človek alebo kto sú tí ľudia a kto nie je. Mám pocit z toho, čo si čítala, že tie porušovania bolo, že toto nie je človek, toto je iba priestupok, toto sa týka nášho človeka, tak toto budeme riešiť. Toto je právny štát? Toto je krajina, v ktorej sa máme cítiť slobodne a prijať to? Toľko menšín na Slovensku toto, tento pocit má a zažíva dennodenne a toto sa nerieši. Ale rieši sa iba to, ako si to povedala, že ideme riešiť tých 12 našich ľudí, ktorí sú v ohrození. Ja som pred dvoma rokmi prešiel všetky väznice, všetky väznice na Slovensku a stretával som sa v mesiaci päťkrát s väzňami a videl som, ako sa tam k nim chovajú, ako ich tiež členia v tých väzniciach, ale toto isté sa deje aj na slobode. A po tejto skúsenosti som bol presvedčený, že my sme tí väzni vonku na slobode. Toto nech rieši vláda, toto nech rieši vláda, aby ľudia na Slovensku mali pocit, že nie sú vo väznici vonku a že môžu mať pocit bezpečia a nie rozdeľovania. (Potlesk.)
Zmajkovičová, Renáta, podpredsedníčka NR SR (2013-09-18):
Pán poslanec Figeľ, pán podpredseda, prepáčte.
Žitňanská, Jana, poslankyňa NR SR (2022-10-04):
Ďakujem veľmi pekne, pán predsedajúci. Ctené kolegyne, kolegovia, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, tlač 1039. Národná rada Slovenskej republiky uznesením č. 1492 z 15. júna 2022 pridelila návrh zákona na prerokovanie ústavnoprávnemu výboru, Výboru Národnej rady Slovenskej republiky pre financie a rozpočet a takisto aj výboru pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona, tlač 1039, prerokovali a odporučili Národnej rade Slovenskej republiky schváliť všetky určené výbory. Z uznesení výborov vyplýva deväť pozmeňujúcich návrhov. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 9 v štvrtej časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 210 z 13. septembra 2022. Týmto uznesením ma výbor poveril, aby som na schôdzi NR SR pri prerokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, prosím, otvorte rozpravu, do ktorej sa hlásim ako prvá.
Zmajkovičová, Renáta, podpredsedníčka NR SR (2012-05-15):
S faktickými poznámkami piati poslanci. Uzatváram možnosť faktických poznámok. Nech sa páči, pán poslanec Sulík.
Sulík, Richard, predseda NR SR (2011-07-11):
Pán poslanec Brocka.
Farkašovský, Karol, poslanec NR SR (2017-03-28):
Ďakujem za slovo. Ja by som povedal toľko, že rešpektujem právo na taký aj onaký názor, či opozičný, či koaličný, dokonca rešpektujem názorovú rozmanitosť aj v rámci koalície. Súhlasím s pánom poslancom Hrnkom v tom, že na scénu by mali nastúpiť aj historici, ale, pravdupovediac, zdá sa mi, že historici spia na vavrínoch nielen v tejto, ale aj v starších historických súvislostiach, viď Nežná revolúcia napríklad alebo udalosti roka 1968/69, ktorého dodnes nie sú náležite zhodnotené, lebo v učebných osnovách a o tom deti sotva učia. Pravdou však je, že úlohou historikov je zhodnotenie daného obdobia, ale otázka amnestií má inú podstatu, nie hodnotiacu. Takže summa summarum najskôr vyriešme traumu po právnej stránke, a potom nech nastúpia historici, ktorí to budú hodnotiť, či už pre učebnice dejepisu, alebo pre mladú generáciu v školách. Ďakujem.
Jurinová, Erika, podpredsedníčka NR SR (2014-11-09):
Pán poslanec Daniš.
Laurenčík, Milan, podpredseda NR SR (2022-03-24):
Prosím, prezentujme sa a hlasujme o skrátení lehoty. (Hlasovanie.) Prítomných 126, za 107, proti 15, zdržali sa 4, hlasovali všetci. Konštatujem, že lehotu sme skrátili. Nech sa páči, pán poslanec.
Danko, Andrej, podpredseda NR SR (2023-12-19):
Pán poslanec Pollák. Je v sále a nemá záujem vystúpiť. Stráca poradie. Takže poprosím, posledný prihlásený do rozpravy – poslanec Galko. Pán Pollák sa vzdáva možnosti vystúpenia? Takže myslím, že pán Pollák jasne deklaroval, že nechce vystúpiť. Takže posledným vystupujúcim je poslanec Galko.
Dostál, Ondrej, poslanec NR SR (2023-01-31):
Ja navrhujem, aby pán predseda Národnej rady dal osobitne hlasovať o zaradení návrhu pani poslankyne Záborskej a ďalších poslancov, pretože ak má mať § 96 ods. 4 zákona o rokovacom poriadku zmysel, tak to nemôže byť naplnené tým, že to zaradíte do návrhu programu. Lebo vy navrhujete zaradiť do návrhu programu všetky body a to ustanovenie hovorí o tom, že možno hlasovať o stiahnutom alebo v tej istej veci, ako bol stiahnutý návrh, ak Národná rada na návrh predsedu Národnej rady nerozhodne bez rozpravy inak. Čiže vy by ste mali navrhnúť, je to vaše právo, keď to navrhnete a Národná rada to odsúhlasí, tak to bude v súlade s rokovacím poriadkom. My sme nemali hlasovať o vypustení, ale o tom, že to zaradíme na váš návrh.
V. Veteška, podpredseda NR SR: (2006-02-01):
návrhu poslanca Národnej rady Slovenskej republiky Ivana Šimka na vydanie zákona o protikomunistickom odboji (tlač 1448). Návrh zákona ste dostali ako tlač štrnásť štyridsaťosem. Návrh na jeho pridelenie výborom máte v rozhodnutí č. 1470. Dávam slovo pánovi poslancovi Šimkovi a žiadam ho, aby návrh zákona...
Matovič, Igor, poslanec NR SR (2016-09-07):
Pán predsedajúci, chcel by som vás, zrejme teraz zastupujete pána predsedu, chcel by som vás požiadať, aby ste zabezpečili, aby jediné parkovacie miesto pre vozičkárov bolo k dispozícii pre jedinú vozičkárku, ktorú máme medzi sebou, lebo na drzovku viacerí kolegovia sa tam striedajú na tomto parkovacom mieste v garáži. Včera, dal som to aj na svoj Facebook, tam parkovala aj dodnes rána, neviem, či tam ešte stále je, auto BL 720 MF, bol by som rád, aby kolega, ktorý tam parkuje, sa verejne takto ospravedlnil kolegyni bývalej Petruchovej.
P. Hrušovský, predseda NR SR: (2002-11-14):
Konštatujem, že nie je to tak, preto vyhlasujem rozpravu v treťom čítaní za skončenú a prosím pána spoločného spravodajcu o návrh na hlasovanie v rámci tretieho čítania.
T. Rosová, poslankyňa: (2007-02-02):
Potvrdila to, čo už môj predrečník pán poslanec Štefanec povedal, že ona a obávam sa, že aj viacerí jej kolegovia naozaj majú občanov za hlupákov, za nesvojprávnych hlupákov a že sú občania pre nich dôležití vtedy, keď predstavujú nejaké percento vo výskume verejnej mienky. Napokon keby to tak nebolo, zahlasovali by za náš návrh. Ďakujem pekne.
Grendel, Gábor, podpredseda NR SR (2021-11-02):
Kolegovia, poprosím vás, aby ste debaty na iné témy viedli mimo rokovacej sály. Ďakujem.
Á. Biró, poslankyňa: (2007-12-04):
Menšiny, Slovenský rozhlas. Ja si myslím, že udržanie vysielania v jazykoch národnostných menšín nie je len povinnosťou manažmentu Slovenského rozhlasu, ale je to aj povinnosťou štátu a vlády. Je to ústavné právo menšín. Avšak udržanie napätia do budúceho roka je z vašej strany účelové. Veď budúci rok budú voľby nových členov Rady Slovenského rozhlasu a potom môžete jednou ranou doriešiť odstránenie manažmentu i rozdrvenie vysielania v jazykoch národnostných menšín. A k tomu žonglovaniu s tými číslami a tabuľkami mi dovoľte, aby som vám pogratulovala. Porovnať rozpočet Matice slovenskej s kultúrou národnostných menšín je strašne zavádzajúce. Môžeme porovnať rozpočet kapitoly ministerstva kultúry s tou čiastkou, ktorá sa poskytuje národnostným menšinám, ktoré tvoria skoro 14 % populácie slovenského štátu. To znamená, že my dostávame asi 1,9 % na rozvoj kultúry národnostných menšín. To isté platí v oblasti cirkví, kde ste spojili transfer diakonie a transfer na administratívu a platy... (Vystúpenie prerušené časomierou.)
Glváč, Martin, podpredseda NR SR (2016-09-22):
Dobre. Je všeobecný súhlas, keďže máme informáciu, že pani navrhovateľka nechce využiť možnosť vystúpiť. Pýtam sa, spravodajca? Nie je tomu tak. Nech sa páči, pán navrhovateľ, pán poslanec Osuský. (Pokračovanie rokovania zlúčenou rozpravou o návrhu poslankyne Národnej rady Slovenskej republiky Veroniky Remišovej na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 211, a o návrhu poslancov Národnej rady Slovenskej republiky Petra Osuského, Ondreja Dostála a Branislava Gröhlinga na vydanie zákona, ktorým sa mení zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 201.)
Mičovský, Ján, poslanec NR SR (2012-11-06):
Ďakujem za slovo, pani podpredsedníčka. Ja tiež to cítim tak, že mi kolega, pán poslanec Viskupič povedal viacej zo srdca ako teda jeho predrečníci niektorí. Ale to je fakt dobré, že môžeme takto otvorene o tom diskutovať, lebo možnože patent na rozum tu v tejto chvíli nemá ani jedna strana. Ja by som len povedal, že to cítim a robím si také resumé, Jofo, z toho, čo si povedal, že tu sú vlastne dve zodpovednosti, dvoch zodpovedností boj. Jedna je zodpovednosť vydavateľov tlače, ktorí fakt majú len limit, ako zvyšovať tržby a znižovať remitendu, a zrejme v tom duchu aj konajú a myslia si, že práve toto je cesta, ktorá im môže pomôcť k zvyšovaniu ziskov. A tu by som apeloval spolu s obidvomi krídlami – aj tým konzervatívnym, aj liberálnym – že máme fantastickú šancu, aby zodpovednosť tej druhej časti, nie vydavateľov tlače, smerovala k tomu, aby naši dospeláci, aby naša kultúrna obec, aby naši občania možno menej siahli po tých Nových časoch a možno viacej sa venovali tomu, aby boli dobrým vzorom pre tie naše decká. To by som videl ako oveľa účinnejšie. Lebo keď cestujem vo vlaku, tak v každom druhom kupé vidím nejaké časopisy, ktoré by tie deti asi nemali vidieť, a vidím strašne málo ľudí, ktorí vo vlaku čítajú knihy. Možno práve tam keby sme vedeli zabojovať, tak by sme nepotrebovali ani takýto zákon. Lebo viete, čo je najlepšia metóda riadenia všetkého – aj tých našich malých, aj starých, aj rodiny – osobný príklad. A tam by bolo dobre, keby sme sa zmenili. Ja verím, že pôjdeme tým smerom, lebo pozrite, cigarety sa predávajú a verím, že počet fajčiarov, že klesá, že to je pravdivá štatistika. Nuž, voľakedy bola frajerina fajčiť. Dnes začína byť, chvalabohu, frajerina menej fajčiť. Aspoň to tak cítim. Nuž, ak boli plné stánky týchto časopisov, dúfajme, že sa blížime k dobe, keď to bude na smiech a nebude to kupovať nikto. Radšej tú knihu.
Krnáč, Kamil, poslanec NR SR (2010-10-14):
Pán Ondruš, ako to už tisíckrát zaznelo z úst predstaviteľov strany SMER, ľavica je vždy prosociálna, pomáha ľuďom, pomáha mamičkám, pravica im vždy škodí, trestá ich. Tak sa vás pýtam, prečo ste potrestali 100-tisíc mamičiek tým, že ste im dali o 100 eur, takmer o 100 eur nižší príspevok? Ďakujem.
Vážny, Ľubomír, poslanec NR SR (2011-05-18):
Ďakujem. Vážený pán podpredseda Národnej rady, vážené panie poslankyne, páni poslanci, vážený pán minister, predkladám spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Singapurskej republiky o leteckých dopravných službách, ktorú ste obdržali ako tlač 295. Predseda Národnej rady rozhodnutím z 28. marca 2011 č. 296 pridelil návrh na prerokovanie ústavnoprávnemu výboru a výboru pre hospodárstvo, výstavbu a dopravu. Za gestorský výbor určil výbor pre hospodárstvo, výstavbu a dopravu. Lehotu na prerokovanie týchto návrhov vo výboroch a v gestorskom výbore určil do 13. mája 2011. Ústavnoprávny výbor neprijal platné uznesenie, nakoľko návrh nezískal súhlas nadpolovičnej väčšiny všetkých poslancov. Výbor Národnej rady pre hospodárstvo, výstavbu a dopravu návrh prerokoval 5. mája 2011 a uznesením č. 114 odporučil Národnej rade vysloviť súhlas s predmetnou dohodou a rozhodnúť o tom, že ide o medzinárodnú zmluvu, ktorá má prednosť pred zákonmi. Gestorský výbor odporúča Národnej rade podľa Ústavy Slovenskej republiky vysloviť súhlas s predmetnou dohodou a rozhodnúť, že ide o medzinárodnú zmluvu, ktorá má prednosť pred zákonmi. Spoločná správa výborov Národnej rady vrátane návrhu uznesenia Národnej rady, ktorý ste takisto obdržali, bola schválená uznesením gestorského výboru z 12. mája 2011 č. 129. (Ruch v sále. Prerušenie vystúpenia predsedajúcim.)
Kollár, Boris, predseda NR SR (2021-10-21):
Na vystúpenie jednu faktickú poznámku. Pán poslanec Raši, nech sa páči, máte slovo.
Paška, Pavol, predseda NR SR (2012-09-27):
Hlasujeme. (Hlasovanie.) 137 prítomných, 60 za, 1 proti, 76 sa zdržalo. Návrh sme neschválili a nebudeme pokračovať v rokovaní o tomto návrhu. Pán poslanec Susko bude teraz uvádzať hlasovanie v prvom čítaní o návrhu poslancov Jany Laššákovej, Renáty Zmajkovičovej a Róberta Madeja na vydanie zákona č. 350/1996 Z. z., rokovací poriadok, je to tlač 185. (Hlasovanie o návrhu poslancov Národnej rady Slovenskej republiky Jany LAŠŠÁKOVEJ, Renáty ZMAJKOVIČOVEJ a Róberta MADEJA na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 185.)
Hrnčiar, Andrej, podpredseda NR SR (2017-10-17):
Končím možnosť nahlásiť sa s faktickými poznámkami. Nech sa páči, pán poslanec Vašečka.
Vetrák, Milan, poslanec NR SR (2023-01-24):
Ďakujem pekne za slovo. No, pán poslanec, viete, nemôžete tu teraz nakladať pani Kolíkovej, navyše tu nie je, ale dobre, aj keby sme si to odmysleli, a mesiac predtým spolu s ňou hlasovať za povalenie vlády, tak raz je vám dobrá a potom je vám zlá, neni to moc fér. A navyše my nerobíme novelu ústavy, pretože tu bolo nejaké referendum, a navyše neplatné referendum, čiže ako keby ani neexistovalo, my robíme novelu ústavy, preto ste vy povalili vládu, pani prezidentka dala nejaký termín na novelu ústavy a vy ste neboli schopní sa s tými, s ktorými ste povalili vládu, dohodnúť na novele ústavy. My sme čakali, či to dokážete, a keď ste nerobili nič alebo neboli ste schopní to dohodnúť s tými, s ktorými ste povalili vládu, tak pretože máme nejakú zodpovednosť voči nášmu štátu, tak sme sa pokúsili s SaS dohodnúť my. A keď sme sa s nimi dohodli, tak len za podmienky, že tam nebude nejaký typ ľudového hlasovania, pretože vieme dlhodobo o strane SaS, že tam nebude nejaký typ ľudového hlasovania, pretože vieme dlhodobo o strane SAS, že jednoducho nepreferuje tento spôsob realizácie moci zo strany ľudu. Akože je to legitímny názor, ktorý majú taký osobitý. Ale vy ste sa, otázne, či vy ste sa vôbec pokúsili, keď ste povalili spolu s nimi vládu, s nimi na niečom dohodnúť, lebo to bolo potom veľmi nezodpovedné, ak ste sa ani nepokúsili. Pokiaľ ide o volebné obvody, no viete, strašne často sa zdôrazňujete, že ste nechceli s tým nič robiť, a pritom vlastne tým preukazujete, že sa nad tým zamýšľate, lebo ak by vám to nevadilo, tak by ste to vôbec neriešili. Veď my sme len z volebného zákona presunuli do ústavy tú istú formuláciu, ktorá je tam roky a ktorá vám roky nevadila. No a keď hovoríte o širšej diskusii, tak sa poďme širšie baviť a potom bude treba širšiu aj zhodu v podobe deväťdesiatky... (Prerušenie vystúpenia časomerom.)
Hrušovský, Pavol, podpredseda NR SR (2011-02-01):
Pani poslankyňa Lišková.
Ďuriš Nicholsonová, Lucia, podpredsedníčka NR SR (2019-02-05):
Pán poslanec Kéry.
Záhumenský, Marian, poslanec NR SR (2015-09-30):
Ďakujem pekne. Zaujímavá diskusia o tom, čo nie je v návrhu zákona, ale chcem, pán kolega Zajac, oceniť vašu prvú konštruktívnu časť, váš postoj k navrhovanému zákonu a k stavbárom. Vlastne priznaním dépeháčky, odvádzaniu a tak ďalej, myslím si, že takto by sa mohol viesť politický dialóg. K tej druhej časti, taktiež chcem oceniť vašu úprimnosť. Keďže sa blížia voľby, tak takisto navrhujete nejaký zoznam na zníženie DPH. Som rád, že to úprimne priznávate, že váš úmysel je vyslovene populisticko-volebný a obviňujete z toho nás. To je v tom trošku rozdiel medzi nami a vami. Nechcem pripomínať znovu postoj KDH k DPH na potraviny. Môžeme hovoriť o ekonomike, o tom, či sa darilo, nedarilo, rok 2007, 2008, ekonomika rástla, ale nikoho nenapadlo z poslancov KDH, aby niekto vystúpil a nielen vystúpil, ale vlastne reálne prišiel do Národnej rady s návrhom na zníženie DPH na základné potraviny. Ani jeden jediný návrh z dielne KDH neprišiel, keď ste mali reálnu moc, keď ste mali reálne schopnosť to presadiť. Vždy sa hlásite k tomu, keď ste v opozícii. V tomto si rozumiete s pánom Simonom absolútne, ale z vašej strany je aspoň úprimnosť tá, že to priznávate, že keďže sa o niečom takomto hovorí, keďže to je v sociálnom balíčku vládnej strany, tak sa k tomu ideme pridať, lebo idú voľby a KDH nechce byť bokom. Ale akonáhle KDH príde k moci, tak zabudne na to, čo hovorí pred voľbami. To ste prijali aj zákony v roku 2002, keď ste schválili dvadsať sociálnych zákonov, viac ako dvadsať sociálnych zákonov, zrazu ste sa ocitli znovu pri vláde a museli ste všetky rušiť, lebo ste pripravovali nášľapné míny pre stranu SMER. Toto je politika našej pravice, bohužiaľ, aj KDH. Ďakujem.
Vaňová, Jarmila, poslankyňa NR SR (2021-09-21):
Ďakujem. Teraz, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva a národnostné menšiny, ďalej aby za gestorský výbor určila hlasovaním výbor Národnej rady pre ľudské práva a národnostné menšiny, aby predmetný návrh zákona výbory prerokovali do 30 dní a v gestorskom výbore do 32 dní. Ďakujem.
Laššáková, Jana, podpredsedníčka NR SR (2014-06-04):
Ďakujem, pán navrhovateľ. Ja len chcem uviesť, že pán navrhovateľ vystúpil a bolo to v súlade s rokovacím poriadkom. (Hlasy v sále.) Nech sa páči, pán poslanec Poliačik.
Grendel, Gábor, podpredseda NR SR (2020-11-05):
Otváram rozpravu, do ktorej som nedostal žiadnu písomnú prihlášku. Chcem sa opýtať, či sa chce do rozpravy prihlásiť niekto ústne. Takže končím možnosť prihlásiť sa do rozpravy. Ako jediný sa prihlásil pán predseda výboru Viskupič. Nech sa páči, máte slovo bez časového obmedzenia, keďže ste aj spravodajcom.
M. Hort, podpredseda NR SR: (2008-06-20):
Teraz sa pýtam pána navrhovateľa, či chce zaujať stanovisko k rozprave v záverečnom slove. Nech sa páči.
Bugár, Béla, podpredseda NR SR (2018-06-13):
Pán poslanec Blaha.
Blanár, Juraj, poslanec NR SR (2016-02-11):
Ďakujem. Pán minister, súhlasím s vami, ste hovorili o tom, že školstvo nie je jednoduchá agenda. A každý, kto zodpovedne k nej pristupuje, to musí priznať. Všetci tí, ktorí hovoria, že sa dá urobiť všetko to, čo sa nahromadilo za jedno volebné obdobie, vedia, že vedome klamú a zavádzajú, pretože mali tú možnosť to urobiť a neurobili to a to je možno to najdôležitejšie, čo je potrebné povedať, že týmto, čo teraz robia, robia skôr medvediu službu tomu, čo je potrebné v školstve urobiť. Je to tak. Keby to mysleli trošku úprimne... Pani predsedajúca, skroťte tam toho pána, nech neskáče. Keby ste to mysleli úprimne, tak aspoň všetci tí, ktorí ste vystupovali vrátane pána poslanca Vašečku, ste mohli úprimne, aj keď ste boli v opozícii, napríklad predložiť pozmeňujúci návrh k rozpočtu štátnemu, ktorý sa viazal aj na rezort školstva s navýšením toho platu. Nikto z vás to neurobil, zatiaľ čo všetci ako pani Šípošová, pán poslanec Kaník, pán poslanec Érsek, pán poslanec Vašečka hovoríte o tom, že sa v tom nič neurobilo. Tak ja vám to znova pripomeniem. Prijal sa veľmi dôležitý zákon o duálnom vzdelávaní. Vy viete veľmi dobre, že tento zákon sa rodil veľmi dlho. Skončili sme v školstve so zneužívaním dovoleniek alebo prepúšťania cez prázdniny. My sme tí, ktorí to urobili, neboli to tí, ktorí o tom rozprávali. Vyrovnali sme dovolenky pre všetkých učiteľov, investovalo sa do základných škôl 800 mil., materských škôl 600 mil., siedmich univerzitných centier, siedmich vzdelávacích centier, mohol by som pokračovať ďalej, čo pán minister vymenoval, pretože to je reálna vec, ktorá sa urobila, ale, samozrejme, môžeme povedať, že dalo sa tam aj viacej dať. Ale nehovorte, prosím vás, že sa v tom nič neurobilo, pretože inak je to len zavádzanie a robíte len medvediu službu, pokiaľ ide o celý problém, ktorý sa týka školstva.
Glváč, Martin, podpredseda NR SR (2016-04-22):
Ďakujem veľmi pekne. Pán poslanec Binder.
Susko, Boris, poslanec NR SR (2020-12-02):
Ďakujem pekne za slovo. Vážený pán predsedajúci, chcel by som navrhnúť, aby sme nebrali do úvahy správu výboru pre kultúru a médiá a aby, navrhujem, aby zasadlo poslanecké grémium a prerokovalo otázku toho, že bol zvolaný výbor pre kultúru a médiá v čase zasadnutia pléna dnes o tretej aj rokoval dnes o tretej a prijal uznesenie v rozpore so základnými princípmi rokovania Národnej rady, ktoré, aj keď nie sú výslovne uvedené v zákone o rokovacom poriadku, ale vyplýva to zo slobodného výkonu poslaneckého mandátu, kedy poslancovi nie je možné brániť v rokovaní v pléne a v tom čase nemôžu zasadať výbory, kde má poslanec takisto povinnosť a má mať aj možnosť sa zúčastniť. A malo by sa teda rozhodnúť, že či takéto konanie je v súlade alebo nie, lebo potom všetci predsedovia môžu zvolávať výbory počas schôdze pléna. Ďakujem.
Sulík, Richard, predseda NR SR (2010-09-09):
Ctené poslankyne, ctení poslanci, poprosím vás dostaviť sa do rokovacej sály, čoskoro začne schôdza. Ďakujem. Poprosím panie poslankyne a pánov poslancov, aby sa dostavili do rokovacej sály, budeme pokračovať v schôdzi. Vážené panie poslankyne, vážení páni poslanci, otváram tretí rokovací deň 5. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali poslanci: Cibulková, Kondrót, Kubánek, Štefanov. Podľa schváleného programu pristúpime k informácii o predložení výročných správ politických strán a politických hnutí za rok 2009 . Materiál je uvedený ako tlač 40. Poprosím predsedu výboru pre financie a rozpočet poslanca Jozefa Kollára, aby uviedol informáciu výboru. Nech sa páči.